D'acord amb el Decret 9/2017, de 31 de gener, els equipaments del Sistema Públic d'Equipaments Escènics i Musicals de Catalunya (SPEEM), es classifiquen en algun dels tipus següents:
Els equipaments escènics i musicals nacionals han de complir els requisits i condicions següents:
a) Han de ser d'àmbit nacional.
b) Hauran de constituir, per les seves característiques, les capçaleres del Sistema Públic d'Equipaments Escènics i Musicals de Catalunya.
c) Han d'acollir projectes artístics amb un nivell alt d'especialització i excel·lència artística.
d) Han de disposar d'una direcció artística.
e) Han de basar la seva proposta artística majoritàriament en espectacles de gran o mitjà format de producció pròpia, coproducció o mitjançant contractes de programació amb altres entitats públiques o privades.
f) Han de comptar amb la presència de l'Administració de la Generalitat en els seus òrgans de govern.
Són equipaments escènics i musicals d'àmbit nacional que acullen projectes artístics, amb un alt nivell d'especialització i excel·lència artística.
Constitueixen les capçaleres del Sistema i han de comptar amb presència de la Generalitat de Catalunya en els seus òrgans de govern.
Aquests equipaments han de disposar d'una direcció artística i d'una direcció operativa, i han de basar la seva proposta artística de forma majoritària en espectacles de format gran o mitjà de producció pròpia, o bé fets amb coproducció o per contractes de programació amb altres organitzacions públiques o privades.
S'inclouen en aquesta categoria:
Els equipaments escènics i musicals locals multifuncionals han de complir els requisits següents:
a) Han de ser d'àmbit local i supralocal.
c) Han d'estar ubicats en municipis de més de 50.000 habitants o capitals de comarca de més de 15.000 habitants.
Són equipaments escènics i musicals d'àmbit local que poden acollir, simultàniament, activitats escenicomusicals d'audició o exhibició, i també de producció de caire professional i activitats de dinamització comunitària.
Han de ser preferentment equipaments de titularitat pública municipal.
Si són de titularitat privada, l'ens local ha d'haver subscrit un contracte amb el titular per fer-hi activitats musicals i escèniques de promoció pública.
Han de disposar d'una sala de gran capacitat per poder acollir programacions de gran format.
Actualment, hi ha integrades les entitats següents:
Els equipaments escènics i musicals locals bàsics han de complir els requisits següents:
c) Han d'estar ubicats en municipis d'entre 15.000 i 50.000 habitants o capitals de comarca d'entre 5.000 i 15.000 habitants.
Són equipaments escènics i musicals d'àmbit local que disposen d'una sala d'exhibició o audició especialitzada de referència i, si s'escau, d'espais annexos que poden acollir representacions de caràcter professional i activitats de dinamització comunitària.
Els altres espais escènics i musicals locals han de complir els requisits següents:
a) Han de ser espais d'àmbit local.
b) Han de disposar d'una configuració i dotació escenicotècnica bàsica que permeti realitzar activitats escèniques i musicals.
Poden ubicar-se en equipaments polivalents com centres cívics, centres culturals o altres equipaments cívics o associatius.
c) Han d'estar ubicats en municipis de menys de 15.000 habitants o capitals de comarca de menys de 5.000 habitants.
Són espais amb una configuració i dotació escenicotècnica bàsica que permet fer-hi activitats escèniques i musicals en format de cicles o temporades i que es poden ubicar en equipaments polivalents com centres cívics, centres culturals, o altres equipaments cívics o associatius.